প্রবল ঠান্ডার পূর্বাভাস! কলকাতায় নামল তাপমাত্রা

ওয়েব ডেস্ক : পশ্চিমী ঝঞ্জার কারণে গত শনিবার থেকে তাপমাত্রা বাড়ছিল দক্ষিণবঙ্গে (South Bengal)। তবে শীতের (Winter) হাত থেকে এখনই রেহাই নেই। কারণ সোমবার থেকে উত্তুরে হাওয়ার জেরে ফের নামতে শুরু করেছে পারদ। এদিন কলকাতার (Kolkata) সর্বনিম্ন তাপমাত্রা (Tempreture) ছিল ১২.৫ ডিগ্রি সেলসিয়াস যা স্বাভাবিকের থেকে ১.৭ ডিগ্রি কম।

আবহাওয়া দফতর সূত্রে খবর, ৫ জানুয়ারি সোমবার থেকে শুরু করে ১২ জানুয়ারি সোমবার পর্যন্ত বাংলা জাঁকিয়ে শীত পড়তে পারে। তাপমাত্রাও নতুন রেকর্ড তৈরি করতে পারে। উত্তরবঙ্গের (North Bengal) বেশ কিছু জেলায় শীতের পাশাপাশি বৃষ্টিরও সম্ভাবনা রয়েছে। জানা যাচ্ছে, আকাশে মেঘ থাকার কারণে কাঁপুনি ধরাচ্ছে উত্তুরে হাওয়া। রোদ থাকলে এতটা ঠান্ডা থাকত না বলেই জানাচ্ছেন আবহবিদরা। উত্তরবঙ্গের পাশাপাশি দক্ষিণবঙ্গেও শীতের আমেজ রয়েছে। মঙ্গলবার থেকে তাপমাত্রা আরও কমবে বলেই জানাচ্ছে হাওয়া অফিস। আগামী কয়েকদিনে তাপমাত্রা ২ থেকে ৩ ডিগ্রি পর্যন্ত নেমে যেতে পারে। তবে আপাতত দক্ষিণবঙ্গে বৃষ্টির তেমন কোনও সম্ভাবনা নেই।

আরও খবর : ভোটের আগে রাজ্যপালের ইস্তেহার! রাষ্ট্রপতির দরবারে সি ভি আনন্দ বোস

এদিকে উত্তরবঙ্গের দার্জিলিঙে তুষারপাত ও বৃষ্টিপাতের সম্ভাবনা রয়েছে। হালকা বৃষ্টি হতে পারে জলপাইগুড়ি, কালিম্পং এবং আলিপুরদুয়ারেও। যার ফলে সেখানে তারপমাত্রা (Tempreture) আরও দুই থেকে তিন ডিগ্রি পর্যন্ত নামতে পারে। অন্যদিকে কুয়াশার কারণে দার্জিলিং, জলপাইগুড়ি, কোচবিহার, উত্তর দিনাজপুর, দক্ষিণ দিনাজপুর এবং মালদায় সতর্কতা জারি করা হয়েছে।

জানা যাচ্ছে, সোমবারের মধ্যে পশ্চিমী ঝঞ্ঝার প্রভাব কেটে যাবে। যার ফলে সক্রিয় হবে উত্তরের হাওয়া। ফলে বুধবারের মধ্যে ধীরে ধীরে তাপমাত্রা কমার সম্ভাবনা রয়েছে। এর ফলে শহর কলকাতাতেও শীত ভালোই অনুভব হবে। আজ কলকাতার সর্বনিম্ন তাপমাত্রা ১২.৫ ডিগ্রি সেলসিয়াস, স্বাভাবিকের থেকে ১.৭ ডিগ্রি কম। সর্বোচ্চ তাপমাত্রা থাকতে পারে ১৮ ডিগ্রি সেলসিয়াসের আশেপাশে।